stanford-oval/wikipedia huggingface dataset:
เอกแซมเพิล
แหล่งข้อมูลอื่น

เว็บไซต์ทางการ
Example ที่ มายสเปซ
Chernobyl Documentary (Windows Media) เก็บถาวร 2012-01-29 ที่ เวย์แบ็กแมชชีน
Chernobyl Documentary (Quicktime) เก็บถาวร 2007-09-27 ที่ เวย์แบ็กแมชชีน
Example MTV Interview
เอจีพีเอส

เอจีพีเอส
เอจีพีเอส (อังกฤษ: Assisted GPS ย่อว่า A-GPS) เป็นระบบที่ช่วยในการเพิ่มสมรรถภาพของจีพีเอสในช่วงการเริ่มต้นการใช้งาน เอจีพีเอสนิยมพบได้ในโทรศัพท์มือถือและสมาร์ตโฟนที่มีความสามารถจีพีเอส
เอจีพีเอส พัฒนาโดย U.S. Federal Communications Commission (FCC) เพื่อให้ตำแหน่งของโทรศัพท์มือถือสามารถตรวจสอบได้ในกรณีฉุกเฉิน
การทำงานทั่วไปของจีพีเอส จะใช้เวลาประมาณ 30-40 วินาทีในการเริ่มต้นระบุตำแหน่ง ซึ่งใช้ข้อมูลการโคจรของดาวเทียมในการคำนวณตำแหน่งปัจจุบัน โดยมีอัตราการส่งสัญญาณอยู่ที่ 50 บิต/วินาที ซึ่งการดาวน์โหลดข้อมูลโคจรโดยตรงหลายครั้งจะกินเวลานานมากกว่านั้น ในระบบเอจีพีเอสจึงถูกนำมาใช้ โดยการทำงานผ่านทางเซิร์ฟเวอร์ของระบบ โดยข้อมูลที่อยู่ในเซิร์ฟเวอร์เอจีพีเอสเป็นข้อมูลจากวงโคจรที่ถูกนำมาเก็บไว้ล่วงหน้าในฐานข้อมูล และเมื่อเครื่องมือเช่นโทรศัพท์มือถือที่ต้องการเชื่อมต่อ สามารถดาวน์โหลดข้อมูลเหล่านี้จากเซิร์ฟเวอร์โดยตรงผ่านทางคลื่นสัญญาโทรศัพท์มือถือ เช่น GSM, CDMA, WCDMA, LTE หรือแม้แต่สัญญาณวิทยุอย่าง Wi-Fi ซึ่งข้อมูลเหล่านี้ปกติจะมีการดาวน์โหลดด้วยความเร็วที่สูงกว่า ทำให้ใช้เวลาในการรับข้อมูลได้เร็วยิ่งขึ้น
เอกซ์ปาซี

ระบบผู้เชี่ยวชาญในการวิเคราะห์โปรตีน
| --- | --- |
สัญลักษณ์ของเอกซ์ปาซี (พ.ศ. 2563)
ประเภท: เว็บท่า
ภาษาที่ใช้ได้: ภาษาอังกฤษ
ประเทศต้นทาง: สวิตเซอร์แลนด์
เจ้าของ: สถาบันชีวสารสนเทศแห่งสวิสเซอร์แลนด์
ผู้ก่อตั้ง: Ron Appel และ Amos Bairoch
บริการ: ฐานข้อมูลและซอฟต์แวร์ชีวสารสนเทศ
ยูอาร์แอล: www.expasy.org
เชิงพาณิชย์: ไม่
เปิดตัว: สิงหาคม พ.ศ. 2536; 31 ปีที่แล้ว (2536-08)
สถานะปัจจุบัน: เวอร์ชัน 3.0
เอกซ์ปาซี (อังกฤษ: Expasy) เป็นทรัพยากรชีวสารสนเทศออนไลน์ที่ดำเนินการโดยสถาบันชีวสารสนเทศแห่งสวิสเซอร์แลนด์ (อังกฤษ: Swiss Institute of Bioinformatics, SIB) เป็นเว็บท่าซึ่งให้การเข้าถึงฐานข้อมูลและเครื่องมือซอฟต์แวร์ที่ผสานรวมและดำเนินการขยายเพิ่มกว่า 160 รายการ ซึ่งสนับสนุนงานในสาขาวิทยาศาสตร์ชีวภาพและการทดลองทางคลินิก ตั้งแต่จีโนมิกส์ โปรตีโอมิกส์ และชีววิทยาโครงสร้าง การวิวัฒนาการและวิวัฒนาการชาติพันธุ์ ชีววิทยาระบบ และเคมีทางการแพทย์ ทรัพยากรแต่ละรายการ (ฐานข้อมูล เครื่องมือซอฟต์แวร์บนเว็บ และซอฟต์แวร์ที่ดาวน์โหลดได้) ได้รับการติดตั้งเครื่องคอมพิวเตอร์แม่ข่ายในลักษณะกระจายศูนย์โดยกลุ่มต่าง ๆ ของสถาบัน SIB และสถาบันพันธมิตร
เครื่องมือค้นหา

เอกซ์ปาซีให้การสืบค้นข้อมูลในลักษณะ:
ค้นหาฐานข้อมูล SIB แบบขนานผ่านการค้นหาครั้งเดียว
ผลการค้นหารวบรวมจากชุดทรัพยากรทั้งหมดมากกว่า 160 รายการ ซึ่งเข้าถึงได้จากเว็บท่า
เอกซ์ปาซีให้ข้อมูลที่เป็นปัจจุบันจากรุ่นเผยแพร่ล่าสุดของทรัพยากรแต่ละรายการ
คำศัพท์ที่ใช้ในเอกซ์ปาซี อ้างอิงจากฐานข้อมูลภววิทยาของการวิเคราะห์ข้อมูลทางวิทยาศาสตร์ชีวภาพและการจัดการข้อมูล ของโครงการ EDAM
ประวัติ

เอกซ์ปาซีถูกสร้างขึ้นในปี พ.ศ. 2536 แต่เดิมมีชื่อว่า ExPASy (Expert Protein Analysis System) และทำหน้าที่เป็นเครื่องแม่ข่ายของงานด้านโปรตีโอมิกส์ ในการวิเคราะห์ลำดับและโครงสร้างของโปรตีน และเจลอิเล็กโตรโฟรีซิสแบบสองมิติ (2-D Page electrophoresis) นอกจากนั้นเอกซ์ปาซี ยังเป็นแม่ข่ายของฐานความรู้ลำดับโปรตีน UniProtKB/Swiss-Prot และส่วนเสริม UniProtKB/TrEMBL ที่ให้คำอธิบายประกอบออนไลน์ ซึ่งต่อมาทั้งสองส่วนได้ถูกรวมเป็นเว็บไซต์ UniProt
เอกซ์ปาซีถือเป็นเว็บไซต์แรกของสาขาวิทยาศาสตร์ชีวภาพซึ่งเริ่มเผยแพร่เมื่อเดือนสิงหาคม พ.ศ. 2536 และเป็นหนึ่งใน 150 เว็บไซต์แรกของโลก โดยเอกซ์ปาซีได้ให้บริการสืบค้นแล้วกว่า 1 พันล้านครั้ง ณ วันที่ 5 เมษายน พ.ศ. 2550
ในเดือนมิถุนายน พ.ศ. 2554 ได้เปลี่ยนชื่อเป็น ExPASy: SIB  Bioinformatics Resources Portal โดยทำหน้าที่เป็นบานแผนกรวบรวมรายชื่อทรัพยากรชีวสารสนเทศที่พัฒนาโดย SIB Groups รุ่นพัฒนาปัจจุบันเปิดตัวในเดือนตุลาคม พ.ศ. 2563
บรรณานุกรม

Mohammad Yaseen Sofi; Afshana Shafi; Khalid Z. Masoodi (14 กันยายน 2021). "12 ExPASy Portal". Bioinformatics for Everyone (1st ed.). London, UK; San Diego, CA: Academic Press. pp. 119–126. ISBN 978-0-323-91128-3, 978-0-323-91129-0.
แหล่งข้อมูลอื่น

เว็บไซต์ทางการ
Swiss-Prot
เองเกลเบิร์ต ฮัมเพอร์ดิงค์ (นักร้อง)

| Engelbert Humperdinck |
| --- | --- |
ชื่อเกิด: Arnold George Dorsey
เกิด:  (1936-05-02) 2 พฤษภาคม ค.ศ. 1936 (88 ปี)
ที่เกิด: มัทราส ประเทศอินเดีย
แนวเพลง: ป็อป
เครื่องดนตรี: ร้อง, เปียโน
ช่วงปี: 1956 - ปัจจุบัน
เองเกลเบิร์ต ฮัมเพอร์ดิงค์ (อังกฤษ: Engelbert Humperdinck) เป็นนักร้องเพลงป็อปชาวอังกฤษเชื้อสายอินเดีย  มีชื่อเสียงในช่วงปลายทศวรรษ 1960 ถึง 1970  โดยเฉพาะจากเพลง "Release Me (And Let Me Love Again)" (1967), "The Last Waltz" (1967), "Am I That Easy to Forget" (1968), "A Man Without Love (Quando M'Innamoro)" (1968)
ฮัมเพอร์ดิงค์เดิมมีชื่อว่า อาร์โนลด์ จอร์จ ดอร์ซีย์ เกิดที่ประเทศอินเดีย เนื่องจากบิดาเป็นเจ้าหน้าที่กองทัพอังกฤษ มารดาเป็นชาวอังกฤษเชื้อสายอินเดีย  เมื่อโตขึ้นครอบครัวย้ายมาอยู่ที่เมืองเลสเตอร์ สหราชอาณาจักร จากนั้นได้ทำงานร้องเพลงและเล่นดนตรีในไนท์คลับตั้งแต่วัยรุ่น โดยใช้ชื่อในการแสดงว่า "เจอรี ดอร์ซีย์" ตั้งตามชื่อของเจอรี ลิวอิส นักแสดงอเมริกัน
เขาเริ่มมีชื่อเสียงตั้งแต่ปี ค.ศ. 1965 โดยการสนับสนุนจากเพื่อนเก่า ที่ได้เป็นผู้จัดการส่วนตัวของทอม โจนส์  ได้เปลี่ยนชื่อในการแสดงดนตรีเป็น "เองเกลเบิร์ต ฮัมเพอร์ดิงค์" ตามชื่อของคีตกวีชาวเยอรมัน (1854-1921) ผู้ประพันธ์อุปรากรเรื่อง ฮันเซลและกรีเทล  ต่อมาเมื่อฮัมเพอร์ดิงค์ประสบความสำเร็จในอาชีพการร้องเพลง เขาได้เปลี่ยนมาใช้ชื่อนี้เป็นชื่อจริง
แหล่งข้อมูลอื่น

Engelbert Humperdinck Official Website
เอกเซมพลาส์ออฟอีวิล

| --- | --- |

ผู้ประพันธ์: โรเบิร์ต เจ. ชวอล์บ
ประเภท: เกมเล่นตามบทบาท
สำนักพิมพ์: วิซาร์ดออฟเดอะโคสต์
วันที่พิมพ์: กันยายน ค.ศ. 2007
ชนิดสื่อ: พิมพ์
หน้า: 160 หน้า
ISBN: 978-0786943616
เอกเซมพลาส์ออฟอีวิล (อังกฤษ: Exemplars of Evil) เป็นภาคผนวกของดันเจียนส์แอนด์ดรากอนส์ เกมเล่นตามบทบาทรุ่น 3.5 ที่เขียนโดยโรเบิร์ต เจ. ชวอล์บ
เนื้อหา

เอกเซมพลาส์ออฟอีวิล เป็นส่วนประกอบเพิ่มเติมที่แสดงวิธีการสร้างวายร้ายที่น่าจดจำสำหรับดันเจียนส์แอนด์ดรากอนส์ และนำเสนอกลุ่มคนร้ายแปดกลุ่มที่พร้อมเล่นของด่านต่าง ๆ วายร้ายแต่ละตัวมาพร้อมกับสถิติเกมที่สมบูรณ์ เช่นเดียวกับเมล็ดพันธุ์ผจญภัย, การทัพเกี่ยวติด, สถิติสำหรับสมุน และถ้ำที่ซ่อนซึ่งอธิบายไว้อย่างสมบูรณ์
ประวัติการตีพิมพ์

เอกเซมพลาส์ออฟอีวิล เขียนโดยโรเบิร์ต เจ. ชวอล์บ และเผยแพร่ในเดือนกันยายน ค.ศ. 2007
ภาพปกเขียนโดยรอน สเปียส์ ร่วมกับกับงานศิลปะการตกแต่งภายในโดยเจสัน ชาน, อีริก เดช็อง, แรนดี กาเยกอส, โตมัส โจเรลโล, รอน ฮอดจ์สัน, ราล์ฟ ฮอร์สลีย์, วาร์เรน มาฮี, ไมเคิล ฟิลลิปปี, เอฟา วีแดร์มัน, คีแรน แยนเนอร์ และเจมส์ จาง
บทสรุปที่ชวอล์บได้รับสำหรับโครงการนี้รวมถึงการคัดเลือกวายร้ายตามแบบฉบับเก้าคน ซึ่งเขา, อีแทน เบิร์นชไตน์, เครตัน บรอดเฮิร์สท์, สตีฟ เคนสัน, โคลยา เรเวน ลิเควตเต และอัลเลน เราช์ ได้รับมอบหมายให้พัฒนาเหล่าวายร้ายให้เป็นที่น่าสนใจและน่าดึงดูดยิ่งขึ้น
เศรษฐศาสตร์พฤติกรรม

เศรษฐศาสตร์พฤติกรรม
(อังกฤษ: behavioral economics) และสาขาที่เกี่ยวข้องกันคือ การเงินพฤติกรรม (อังกฤษ: behavioral finance) เป็นสาขาวิชาการที่ศึกษา
ผลขององค์ประกอบต่าง ๆ ทางจิตวิทยา ทางสังคม ทางประชาน และทางอารมณ์ ต่อการตัดสินใจทางเศรษฐกิจ ของทั้งระดับบุคคลและสถาบัน
และผลที่เกิดขึ้นจากองค์ต่าง ๆ เหล่านั้นต่อราคาตลาด ผลกำไร และการจัดสรรทรัพยากรทางเศรษฐกิจ
เศรษฐศาสตร์พฤติกรรมพุ่งความสนใจไปที่การตัดสินใจด้วยเหตุผลที่มีความจำกัด ขององค์กรและบุคคล 
แบบจำลองพฤติกรรมที่ใช้ในสาขาจะรวมความรู้ความเข้าใจจากสาขาวิชาการต่าง ๆ รวมทั้งจิตวิทยา ประสาทวิทยาศาสตร์ และเศรษฐศาสตร์จุลภาค
บางครั้งจะมีการกล่าวถึงเศรษฐศาสตร์พฤติกรรมว่า เป็นทางเลือกของ neoclassical economics 
สิ่งที่เศรษฐศาสตร์พฤติกรรมศึกษารวมทั้งการตัดสินใจทางตลาด
และกลไกที่ขับเคลื่อนการเลือกผลิตโภคภัณฑ์เพื่อมหาชน (public choice)
การใช้คำว่า "เศรษฐศาสตร์พฤติกรรม" ในเอกสารวิชาการในประเทศสหรัฐอเมริกาได้เพิ่มขึ้นเรื่อย ๆ ในช่วง 2-3 ปีที่ผ่านมา
ส่วนบทความ "Prospect Theory: An Analysis of Decision under Risk (ทฤษฎีความคาดหวัง:  การวิเคราะห์การตัดสินใจภายใต้ความเสี่ยง)" (ค.ศ. 1979) ของคาฮ์นะมันและทเวอร์สกี้ เป็น "บทความตั้งต้นของสาขาเศรษฐศาสตร์พฤติกรรม"
มีประเด็นทางการศึกษาหลัก ๆ 3 อย่าง คือ
ฮิวริสติกที่ใช้ในการประเมินและการตัดสินใจ คือ เรามักจะทำการตัดสินใจโดยใช้กฎที่ง่าย ๆ ซึ่งไม่ใช่วิธีการคิดโดยเหตุผลที่สมบูรณ์
Framing คือ เรื่องราวต่าง ๆ (anecdote) และการเหมารวม (stereotype) แบบต่าง ๆ ซึ่งเราใช้เป็นตัวกรองทางอารมณ์เพื่อทำความเข้าใจและตอบสนองต่อเหตุการณ์ต่าง ๆ ที่เกิดขึ้น
วิกลภาพทางตลาด (Market anomaly) รวมทั้งความผิดปกติของกลไกของราคาที่มีผลต่ออุปสงค์และอุปทาน และการตัดสินใจที่ไม่เป็นไปตามเหตุผล
นักวิชาการที่สำคัญ > เศรษฐศาสตร์

George Akerlof
Werner De Bondt
Paul De Grauwe
Linda C. Babcock
Douglas Bernheim
Colin Camerer
Armin Falk
Urs Fischbacher
Tshilidzi Marwala
Susan E. Mayer
Ernst Fehr
Simon Gächter
Uri Gneezy
David Laibson
Louis Lévy-Garboua
John A. List
George Loewenstein
Sendhil Mullainathan
John Quiggin
Matthew Rabin
Reinhard Selten
Herbert A. Simon
Vernon L. Smith
Robert Sugden
Larry Summers
Richard Thaler
Abhijit Banerjee
Esther Duflo
Kevin Volpp
Katy Milkman
นักวิชาการที่สำคัญ > การเงิน

Malcolm Baker
Nicholas Barberis
Gunduz Caginalp
David Hirshleifer
Andrew Lo
Michael Mauboussin
Terrance Odean
Richard L. Peterson
Charles Plott
Robert Prechter
Hersh Shefrin
Robert Shiller
Andrei Shleifer
Robert Vishny
นักวิชาการที่สำคัญ > จิตวิทยา

George Ainslie
Dan Ariely
Ed Diener
Ward Edwards
Laszlo Garai
Gerd Gigerenzer
แดเนียล คาฮ์นะมัน
Ariel Kalil
George Katona
วอลเตอร์ มิสเชล
Drazen Prelec
Eldar Shafir
Paul Slovic
John Staddon
Amos Tversky
Moran Cerf
ดูเพิ่ม

จิตวิทยาการเงิน
ความเอนเอียงทางประชาน
ความเอนเอียงเพื่อยืนยัน
ความเอนเอียงทางอารมณ์
เอ-1 พิกเจอร์ส

| --- | --- |

ชื่อท้องถิ่น: 株式会社A-1 Pictures
ชื่อโรมัน: Kabushiki gaisha Ē-wan Pikuchāzu
ประเภท: บริษัทร่วมทุน
อุตสาหกรรม: สตูอิโอแอนิเมชั่น
ก่อตั้ง: 9 พฤษภาคม 2005; 19 ปีก่อน (2005-05-09)
ผู้ก่อตั้ง: มิกิฮิโระ อิวาตะ
สำนักงานใหญ่: แขวงซุนิงะมิ, ญี่ปุ่น
บุคลากรหลัก: Shinichiro Kashiwada (ประธานบริหาร) มะซุโอะ อุเอะดะ (รองประธาน)
เจ้าของ: โซนี่
พนักงาน: 157 (ณ เดือนกุมภาพันธ์ 2022)
บริษัทแม่: Aniplex
แผนก: Animation Department Art Department Photography Department Coloring Department
เว็บไซต์: a1p.jp
เชิงอรรถ / อ้างอิง 
เอ-1 พิกเจอร์ส (อังกฤษ: A-1 Pictures Inc.; ญี่ปุ่น: 株式会社エー・ワン・ピクチャーズ; โรมาจิ: Kabushiki-gaisha Ē Wan Pikuchāzu) เป็นสตูดิโอแอนิเมชันในประเทศญี่ปุ่น ก่อตั้งโดยคนของซันไรส์ เป็นบริษัทลูกของบริษัทโซนี่มิวสิกเอ็นเตอร์เทนเมนต์ ผลิตภาพยนตร์อนิเมะใน Aniplex
ผลงาน > ทีวีอนิเมะ

แฟรี่เทล ศึกจอมเวทอภินิหาร
เมจิก ไคโตะ 1412
โซะ ระ โนะ โวะ โตะ
คนลึกไขปริศนาลับ
เอ็กซอร์ซิสต์พันธุ์ปีศาจ
ซอร์ดอาร์ตออนไลน์
เมไจ อาละดินผจญภัย
น้องสาวของผมไม่น่ารักขนาดนั้นหรอก
ซิลเวอร์สปูน
สาวน้อยจอมเวท นาโนฮะ วิวิด
เพลงรักสองหัวใจ
ศึกตำนาน 7 อัศวิน (ภาค 1 และ 2)
เอทตี้ซิกซ์
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~
ผลงาน > ภาพยนตร์

Welcome to the Space Show (2010)
Fairy Tail the Movie: The Phoenix Priestess (2012)
Blue Exorcist: The Movie (2012)
Saint Young Men (2013)
Anohana: The Flower We Saw That Day (2013)
The Idolmaster Movie: Beyond the Brilliant Future! (2014)
Ookii 1 Nensei to Chiisana 2 Nensei (2014)
Space Brothers #0 (2014)
Persona 3 The Movie: Chapter 2, Midsummer Knight's Dream (2014)
Kokoro ga Sakebitagatterun Da (2015)
Sword Art Online The Movie Ordinal scale (2017)
Fairy Tail: Dragon Cry (2017)
The Seven Deadly Sins the Movie: Prisoners of the Sky (2018)
High School Fleet the Movie (2020)
Sword Art Online The Movie Progressive Aria in the Starless Night (2021)
ผลงาน > โอวีเอ

Valkyria Chronicles III (2011)
ผลงาน > อื่นๆ

Namisuke (2007)
Takane no Jitensha (a.k.a. Takane's Bike) (2008)—winner of Animax's Animax Taishō awards.
Ōkiku Furikabutte: Honto no Ace ni Nareru Kamo
Shin Megami Tensei: Persona 4 (2008)
Valkyria Chronicles II (2010)
แหล่งข้อมูลอื่น

A-1 Pictures เก็บถาวร 2008-03-08 ที่ เวย์แบ็กแมชชีน
| ด ค กโคลเวอร์เวิกส์ |
| --- | --- |
ซีรีส์โทรทัศน์:  Slow Start (2018)  Darling in the Franxx (2018)  เพอร์โซนา 5: ดิแอนิเมชัน (2018)  เรื่องฝันปั่นป่วยของผมกับรุ่นพี่บันนี่เกิร์ล (2018)  รู้ตัวอีกทีก็ตกเป็นของผู้ชายอันดับ 1 ที่สาวๆ อยากให้กอดไปซะแล้ว (2018)  Ace Attorney Season 2 (2018–2019)  แฟรี่เทล ศึกจอมเวทอภินิหาร (2018–2019)  พันธสัญญาเนเวอร์แลนด์ (2019–2021)  Fate/Grand Order - Absolute Demonic Front: Babylonia (2019–2020)  Auto Boy - Carl from Mobile Land (2020–2022)  มือปราบทายาทเศรษฐี (2020)  โฮริมิยะ สาวมั่นกับนายมืดมน (2021)  วันเดอร์เอ็ก ไพรออริตี (2021)  ชาโดว์เฮาส์ (2021–2022)  โตเกียวเขต 24 (2022)  หนุ่มเย็บผ้ากับสาวนักคอสเพลย์ (2022–ปัจจุบัน)  ชุดกะลาสีของอาเคบิจัง (2022)  สปาย × แฟมิลี (2022–ปัจจุบัน)  ในใจของคุโนอิจิ สึบากิ (2022)  บจจิเดอะร็อก! (2022)  ยูไนต์อัพ! (2023)  โฮริมิยะ สาวมั่นกับนายมืดมน -ส่วนเติมเต็ม- (2023)  วินด์เบรกเกอร์ (2024–ปัจจุบัน)  คน (ลึก) ไขปริศนา (ลับ) บทโรงเรียนประจำ (2024)  นายน้อยจอมโกย ก้าวสู่เส้นทางแห่งวีรบุรุษ (2024–ปัจจุบัน)  ถ้าสาวกิลด์จะเหนื่อยเบอร์นี้ ขอไปขยี้บอสเองได้มั้ยคะ (2025)  ยูไนต์อัพ! Uni:Birth (2025)  คน (ลึก) ไขปริศนา (ลับ) บทแม่มดเขียว (2025)  ดอกรักผลิบานที่กลางใจ (2025)  เรื่องฝันปั่นป่วยของผมกับซานตาคลอส (2025) 
ภาพยนตร์:  เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ (2019)  Her Blue Sky (2019)  Saekano the Movie: Finale (2019)  Fate/Grand Order: Final Singularity-Grand Temple of Time: Solomon (2021)  Dakaichi: Spain Arc (2021)  เรื่องฝันปั่นป่วยของผมกับน้องสาวออกนอกบ้าน (2023)  สปาย X แฟมิลี โค้ด ไวท์ (2023)  เรื่องฝันปั่นป่วยของผมกับสาวน้อยสะพายกระเป๋า (2023)  ทราเปเซียม (2024)  ฟูเรรุ (2024)  Grotesque (2024) 
โอเอ็นเอ/โอวีเอ:  The Diary of Our Days (2018)  Persona 5: The Animation - Proof of Justice (2019)  Persona 5: The Animation - A Magical Valentine's Day (2019)  Sakura Wars: Sakura Kakumei Hana Saku Otome-tachi (2020)  Powerful Pro Yakyū Powerful Kōkō-hen (2021)  VOY@GER (2021) 
เกี่ยวข้อง:  เอ-1 พิกเจอร์ส  อะนิเพล็กซ์ 
  หมวดหมู่
เอกอัครสมณทูต

เอกอัครสมณทูต  (อังกฤษ: nuncio; apostolic nuncio) เรียกโดยย่อว่าพระสมณทูต  เป็นตำแหน่งตามลำดับชั้นทางทูตในศาสนจักร คำว่า "nuncio" มาจากคำว่า nuntius ในภาษาละตินโบราณ ซึ่งแปลว่า "ผู้แทนทางทูต" (envoy) ซึ่งแสดงถึงฐานันดรศักดิ์ในตำแหน่งทูตตามโครงสร้างองค์กรคริสตจักรโรมันคาทอลิก
ประวัติ

เอกอัครสมณทูต (Papal Nuncio; Apostolic Nuncio) ในทางทูตคือผู้แทนถาวร (หัวหน้าคณะทูต) ของสันตะสำนักประจำรัฐเอกราชหรือองค์การระหว่างประเทศ (เช่น  สันนิบาตอาหรับ) มีลำดับชั้นเสมอเอกอัครราชทูตวิสามัญผู้มีอำนาจเต็ม ในทางศาสนจักรพระสมณทูตจะได้รับสมณศักดิ์เป็นอัครมุขนายกเกียรตินามด้วย นอกจากนี้ตามอนุสัญญากรุงเวียนนาว่าด้วยความสัมพันธ์ทางทูตปี 1961 ยังถือว่าเอกอัครสมณทูตมีสถานะเป็นเอกอัครราชทูตเช่นเดียวกับประเทศอื่น ๆ แต่อนุสัญญาดังกล่าวก็อนุญาตหากบางรัฐจะยกสถานะให้สูงกว่าเอกอัครราชทูตอื่น ๆ ในประเทศและมอบตำแหน่งประธานคณะทูตานุทูตแก่พระสมณทูตนั้นโดยมิต้องคำนึงถึงความอาวุโส
นอกจากนี้พระสมณทูตยังต้องเป็นผู้ประสานงานระหว่างสันตะสำนักกับคณะมุขนายกคาทอลิกในชาติหรือภูมิภาคที่ตนประจำการ คณะมุขนายกระดับชาติหรือภูมิภาคดังกล่าวตามปกติจะมีสภามุขนายกปกครองอยู่ ซึ่งมีมุขนายกหรืออัครมุขนายกที่มีสมณศักดิ์สูงสุดในประเทศนั้นเป็นประธาน
เอกอัครสมณทูตในประเทศไทย

นับตั้งแต่ประเทศไทยสถาปนาความสัมพันธ์ทางทูตกับนครรัฐวาติกันก็มีการแลกเปลี่ยนเอกอัครราชทูต โดยมีอาร์ชบิชอป ฌ็อง ฌาโด (Archbishop Jean Jadot) เป็นเอกอัครสมณทูตวาติกันท่านแรก (ขณะนั้นยังเรียกว่าเอกอัคราชทูตวาติกัน หรือ Pro-Nuncio) มาประจำประเทศไทยเมื่อวันที่ 16 ตุลาคม พ.ศ. 2512  โดยต้องรับผิดชอบรวมถึงมาเลเซียและลาวด้วย
นับแต่นั้นมาจนปัจจุบัน ประเทศไทยมีเอกอัครสมณทูตมาประจำแล้วทั้งสิ้น 11 คน  ได้แก่
| ลำดับ | รายนาม | เริ่มวาระ | สิ้นสุดวาระ |
| --- | --- | --- | --- |
| 1 | อาร์ชบิชอป ฌ็อง ฌาโด | ค.ศ. 1968 | ค.ศ. 1971 |
| 2 | อาร์ชบิชอป โจวันนี โมเรตี | ค.ศ. 1971 | ค.ศ. 1978 |
| 3 | อาร์ชบิชอป ซิลวีโอ ลูโอนี | ค.ศ. 1978 | ค.ศ. 1980 |
| 4 | อาร์ชบิชอป เรนาโต ราฟาแอล มาร์ตีโน | ค.ศ. 1980 | ค.ศ. 1986 |
| 5 | อาร์ชบิชอป อัลแบร์โต ตรีการีโก | ค.ศ. 1987 | ค.ศ. 1993 |
| 6 | อาร์ชบิชอป ลุยจี แบรสซาน | ค.ศ. 1993 | ค.ศ. 1999 |
| 7 | อาร์ชบิชอป อาดรีอาโน แบร์นาร์ดีนี | ค.ศ. 1999 | ค.ศ. 2003 |
| 8 | อาร์ชบิชอป ซัลวาตอเร เปนนักคีโอ | ค.ศ. 2003 | ค.ศ. 2010 |
| 9 | อาร์ชบิชอป โจวันนี ดานีเอลโล | ค.ศ. 2010 | ค.ศ. 2012 |
| 10 | อาร์ชบิชอป เปาโล ชัง อิน-นัม | ค.ศ. 2012 | ค.ศ. 2022 |
| 11 | อาร์ชบิชอป ปีเตอร์ ไบรอัน เวลส์ | ค.ศ. 2023 | อยู่ในตำแหน่ง  |
หมายเหตุ พระสมณทูตลำดับที่ 1-5 มีตำแหน่งเป็น Pro-Nuncio ส่วนลำดับที่ 6 เป็นต้นมา มีตำแหน่งเป็น Nuncio
เศรษฐศาสตร์จุลภาค

เศรษฐศาสตร์จุลภาค (อังกฤษ: microeconomics) เป็นสาขาของเศรษฐศาสตร์ซึ่งศึกษาการตัดสินใจในระดับบุคคลหรือองค์กรธุรกิจ และความสัมพันธ์ของการตัดสินใจของแต่ละฝ่าย เศรษฐศาสตร์จุลภาคแตกต่างจากเศรษฐศาสตร์มหภาค ที่พิจารณาความสัมพันธ์ระหว่างตัวแปรทางเศรษฐกิจในระดับมวลรวม เช่น ผลิตภัณฑ์มวลรวม อัตราเงินเฟ้อ อัตราการว่างงาน เป็นต้น
หัวข้อศึกษาหลักข้อหนึ่งของเศรษฐศาสตร์จุลภาคคือการศึกษากลไกการทำงานของตลาด ซึ่งกำหนดราคาของสินค้าต่างๆ และจัดสรรสินค้าเหล่านั้นให้กับแต่ละฝ่าย แบบจำลองเศรษฐศาสตร์จุลภาค มีฐานเริ่มต้นเป็นการตัดสินใจของแต่ละผู้บริโภคแต่ละคนที่ต้องการตัดสินใจเพื่อให้ได้รับอรรถประโยชน์สูงสุด และองค์กรธุรกิจที่ต้องการกำไรสูงสุด แบบจำลองเศรษฐศาสตร์จุลภาค มักมีพื้นฐานเป็นปัญหาการหาค่าเหมาะที่สุดทางคณิตศาสตร์
นักเศรษฐศาสตร์ประยุกต์ทฤษฎีเศรษฐศาสตร์จุลภาคเพื่อศึกษาหัวข้อเฉพาะทางต่างๆ เช่น ตลาดแรงงาน สาธารณสุข การศึกษา
การจำแนกเศรษฐศาสตร์จุลภาคและมหภาค

การจำแนกเนื้อหาวิชาเศรษฐศาสตร์ออกเป็นเศรษฐศาสตร์จุลภาคและเศรษฐศาสตร์มหภาค เกิดขึ้นในศตวรรษที่ 20 ในปี 1933 รากนาร์ ฟริสช์ เขียนบทความที่กล่าวถึงคำว่า "micro-dynamic" และ "macro-dynamic" ในความหมายที่ใกล้เคียงกับการจำแนกเนื้อหาเศรษฐศาสตร์จุลภาคและมหภาค แนวคิดการแบ่งจุลภาคและมหภาคนั้นได้รับความนิยมมากขึ้นหลังจากที่จอห์น เมย์นาร์ด เคนส์ ตีพิมพ์ตำรา General Theory of Employment, Interest and Money ในปี 1936 ซึ่งมีการแยกแนวคิดทางทฤษฎีที่เกี่ยวข้องกับผลผลิตและการจ้างงานแบบมวลรวม ออกจากทฤษฎีที่เกี่ยวข้องกับตลาดหรือหน่วยธุรกิจย่อยๆ จากคำอธิบายของฮาล วาเรียน งานเขียนชิ้นแรกที่ใช้คำว่า "microeconomics" โดยตรงคือบทความของปีเตอร์ เดอ โวล์ฟ ซึ่งตีพิมพ์ในปี 1941
ความแตกต่างระหว่างเศรษฐศาสตร์จุลภาคกับเศรษฐศาสตร์มหภาค คือ ทฤษฎีเศรษฐศาสตร์จุลภาคให้ความสำคัญกับการอธิบายพฤติกรรมและความสำคัญระหว่างหน่วยเศรษฐกิจแต่ละหน่วย เช่น ผู้บริโภคแต่ละคน หรือองค์กรธุรกิจแต่ละแห่ง ในขณะที่เศรษฐศาสตร์มหภาคนั้นให้ความสำคัญกับตัวแปรมวลรวมทางเศรษฐกิจ เช่น การบริโภคมวลรวม การลงทุน การจ้างงาน เป็นต้น อย่างไรก็ตาม ความแตกต่างทางระเบียบวิธีทางทฤษฎีระหว่างเศรษฐศาสตร์สองแขนงนี้แคบลงในยุคหลัง จากการที่ทฤษฎีเศรษฐศาสตร์มหภาคเริ่มมีการใช้ "รากฐานแบบจุลภาค" ที่ใช้แบบจำลองพฤติกรรมของหน่วยเศรษฐกิจแต่ละหน่วยเป็นฐานของแบบจำลองเศรษฐกิจระดับมหภาค แนวทางรากฐานแบบจุลภาคนี้มีฐานจากงานของรอเบิร์ต ลูคัส จูเนียร์ในช่วงทศวรรษ 1970
ทฤษฎีเศรษฐศาสตร์จุลภาค > ระเบียบวิธีและข้อสมมติพื้นฐาน

ทฤษฎีเศรษฐศาสตร์จุลภาคเป็นการจำลองพฤติกรรมของบุคคลหรือองค์กรต่างๆ และศึกษาความสัมพันธ์ของการตัดสินใจเหล่านั้น โดยแต่ละบุคคลเลือกทางเลือกที่ตัวเองต้องการมากที่สุดในบรรดาทางเลือกที่เป็นไปได้ของตัวเอง แบบจำลองทฤษฎีเศรษฐศาสตร์จึงมีลักษณะเป็นการหาค่าเหมาะที่สุดทางคณิตศาสตร์ (แบบจำลองทางเศรษฐศาสตร์จุลภาคอาจถือเอาว่าองค์กรธุรกิจแต่ละหน่วยเปรียบเสมือนมีผู้ตัดสินใจหนึ่งคน ) แบบจำลองทางเศรษฐศาสตร์จุลภาคจึงประกอบไปด้วยการระบุผู้ตัดสินใจ ทางเลือกที่ทำได้ และวัตถุประสงค์ของผู้ตัดสินใจ วัตถุประสงค์ของผู้ตัดสินใจนี้ มักจะเป็นการทำกำไรสูงสุด ในกรณีขององค์กรธุรกิจ หรืออรรถประโยชน์สูงสุด ในกรณีของปัจเจกบุคคล
ทฤษฎีเศรษฐศาสตร์จุลภาค > อุปสงค์และอุปทานในตลาดแข่งขันสมบูรณ์

แบบจำลองว่าด้วยตลาดแข่งขันสมบูรณ์ ตั้งข้อสมมติว่าผู้ซื้อและผู้ขายสินค้าทราบราคาสินค้าต่างๆ ในระบบเศรษฐกิจ แล้วเลือกปริมาณการบริโภคหรือการผลิตของตนเองเพื่อให้ตัวเองได้ประโยชน์สูงสุด โดยที่ผู้ซื้อหรือผู้ผลิตแต่ละรายไม่ได้พิจารณาว่าปริมาณการซื้อหรือขายของตัวเองมีผลเปลี่ยนแปลงราคาตลาดได้ การตัดสินใจของผู้ซื้อและผู้ขายเขียนออกมาได้ในรูปแบบของฟังก์ชันอุปสงค์และอุปทาน ที่ระบุปริมาณความต้องการซื้อหรือความต้องการขายที่ราคาแต่ละระดับ
กฎอุปสงค์ระบุว่า ถ้าราคาสินค้าเพิ่มขึ้นแล้ว ปริมาณความต้องการซื้อสินค้าชนิดนั้นจะลดลง ในขณะที่กฎอุปทานระบุว่า ถ้าราคาสินค้าเพิ่มขึ้นแล้ว ปริมาณความต้องการขายสินค้านั้นจะเพิ่มขึ้น ตลาดอยู่ในภาวะสมดุล ถ้าราคาสินค้าในระบบเศรษฐกิจนั้น ทำให้ปริมาณอุปสงค์และปริมาณอุปทานของสินค้าแต่ละชนิดเท่ากัน
ทฤษฎีบทมูลฐานของเศรษฐศาสตร์สวัสดิการข้อที่หนึ่ง พิสูจน์ว่า การจัดสรรทรัพยากรในจุดสมดุลแบบแข่งขันสมบูรณ์ มีประสิทธิภาพแบบปาเรโต นั่นคือ ไม่มีการจัดสรรทรัพยากรในทางอื่นที่สามารถทำให้บุคคลหนึ่งพึงพอใจมากขึ้นโดยไม่ทำให้อีกคนหนึ่งพึงพอใจน้อยลงได้
ทฤษฎีเศรษฐศาสตร์จุลภาค > ทฤษฎีผู้บริโภคและทฤษฎีผู้ผลิต

แบบจำลองอุปสงค์และอุปทาน มีที่มาจากจำลองการตัดสินใจของผู้บริโภคและผู้ผลิตในลักษณะของการหาค่าที่เหมาะที่สุดทางคณิตศาสตร์ เรียกว่าทฤษฎีผู้บริโภคและทฤษฎีผู้ผลิต
ในทฤษฎีผู้บริโภค ข้อสมมติตั้งต้นคือผู้บริโภคแต่ละคนในระบบเศรษฐกิจสามารถจัดลำดับความพึงพอใจกับการบริโภคสินค้าในแต่ละรูปแบบ ดังนั้นผู้บริโภคแต่ละคนจะเลือกปริมาณสินค้าแต่ละชนิดที่ต้องการบริโภคเพื่อที่จะให้ได้ความพึงพอใจสูงสุดภายใต้งบประมาณของตัวเอง เราจึงสามารถเขียนปริมาณความต้องการซื้อได้ออกมาเป็นฟังก์ชันของราคา
ทฤษฎีผู้ผลิต ตั้งข้อสมมติว่าผู้ผลิตแต่ละรายมีสามารถแปลงปัจจัยการผลิตเป็นผลผลิตด้วยเทคโนโลยีบางอย่าง ผู้ผลิตแต่ละรายทราบราคาสินค้าในตลาดและเลือกผลิตภายใต้เทคโนโลยีของตัวเองให้ได้กำไรสูงสุด
แต่เดิมที นักเศรษฐศาสตร์ในยุคคลาสสิกในช่วงต้นศตวรรษที่ 19 ให้เหตุผลสนับสนุนกฎอุปสงค์ด้วยข้อสมมติที่เคร่งครัดกว่าที่ใช้ในทฤษฎีเศรษฐศาสตร์จุลภาคในยุคหลัง โดยตั้งข้อสมมติว่ามนุษย์วัดความสุขและความทุกข์ได้ในรูปของอรรถประโยชน์ที่สามารถวัดและเปรียบเทียบกันได้ตามพื้นฐานปรัชญาแบบอรรถประโยชน์นิยม ทฤษฎีเศรษฐศาสตร์จุลภาคในยุคหลังได้ลดทอนข้อสมมติเรื่องอรรถประโยชน์นี้ลง โดยสามารถตั้งสัจพจน์พื้นฐานที่มีลักษณะทั่วไปกว่า ที่ยังคงให้ผลลัพธ์ในลักษณะของฟังก์ชันอรรถประโยชน์และกฎอุปสงค์ได้
ทฤษฎีเศรษฐศาสตร์จุลภาค > การแข่งขันไม่สมบูรณ์

ในแบบจำลองการแข่งขันสมบูรณ์ ผู้ซื้อและผู้ขายแต่ละรายตัดสินใจโดยที่คิดว่าลำพังพฤติกรรมการซื้อหรือขายสินค้าของตัวเอง ไม่สามารถเปลี่ยนแปลงราคาในตลาดได้ การตัดสินใจของแต่ละคนนั้นจึงมีลักษณะเป็นปัญหาการหาค่าที่เหมาะที่สุดโดยที่มีราคาเป็นปัจจัยภายนอก หากว่าผู้ขายหรือผู้ซื้อเลือกพฤติกรรมของตัวเองโดยที่คำนึงถึงว่าพฤติกรรมของตัวเองจะมีผลเปลี่ยนแปลงราคาได้โดยตรง ผลลัพธ์ของตลาดก็จะแตกต่างจากการแข่งขันสมบูรณ์ ตัวอย่างแบบจำลองประเภทนี้ได้แก่ ตลาดผูกขาด ตลาดผู้ขายน้อยราย เป็นต้น สาขาเศรษฐศาสตร์อุตสาหกรรมเป็นสาขาที่เจาะจงศึกษารูปแบบการแข่งขันไม่สมบูรณ์แบบต่างๆ
ทฤษฎีเศรษฐศาสตร์จุลภาค > ผลกระทบภายนอก

ในแบบจำลองการแข่งขันสมบูรณ์ การผลิตหรือบริโภคสินค้าของแต่ละคน ไม่ส่งผลโดยตรงต่อความเป็นอยู่ของคนอื่นๆ ในระบบเศรษฐกิจ นอกเหนือจากผลผ่านการเปลี่ยนแปลงของราคาสมดุลในตลาด ผลกระทบภายนอก เป็นแนวคิดที่จำลองผลที่การผลิตหรือบริโภคของคนหนึ่ง ส่งผลต่อความเป็นอยู่ของคนอื่นโดยตรง เช่น การก่อมลภาวะที่ผู้ผลิตสินค้าไม่ได้พิจารณาต้นทุนที่เกิดขึ้นต่อคนอื่น ผลกระทบภายนอกนี้สามารถเป็นทั้งผลดีและผลเสีย หากว่าการผลิตหรือบริโภคสินค้าหนึ่งส่งผลกระทบภายนอกต่อคนอื่นที่ไม่ได้เป็นผู้ตัดสินใจการผลิตหรือการบริโภคนั้น การผลิตและบริโภคในจุดสมดุลก็จะไม่มีประสิทธิภาพแบบปาเรโต
ทฤษฎีเศรษฐศาสตร์จุลภาค > สารสนเทศไม่สมมาตร

หากว่าผู้ซื้อและผู้ขายในตลาดมีสารสนเทศไม่เท่าเทียมกัน ผลลัพธ์ในตลาดนั้นๆ อาจแตกต่างจากผลลัพธ์ในตลาดแข่งขันสมบูรณ์ ซึ่งทำให้การจัดสรรทรัพยากรไม่มีประสิทธิภาพแบบปาเรโต
ตัวอย่างหนึ่งของปัญหาสารสนเทศไม่สมมาตรคือการคัดเลือกที่ขัดผลประโยชน์ ซึ่งหมายถึงสถานการณ์ที่บุคคลฝ่ายหนึ่งไม่สามารถทราบลักษณะที่แท้จริงของอีกฝ่ายได้ เช่น ผู้ซื้อสินค้ามือสองไม่ทราบคุณภาพสินค้าที่แท้จริงเท่ากับเจ้าของเดิม หรือผู้รับประกันภัยไม่ทราบความเสี่ยงที่แท้จริงของผู้เอาประกันมากเท่ากันตัวผู้เอาประกัน ในกรณีของสินค้ามือสอง ผู้ซื้อไม่ทราบคุณภาพที่แท้จริงของสินค้าแต่ละชิ้น ราคาตลาดที่ผู้ซื้อยินดีจ่ายจึงเป็นราคาที่คาดการณ์เผื่อว่าสินค้าที่ได้รับเป็นสินค้าคุณภาพต่ำ ซึ่งต่ำกว่าราคาที่ผู้ซื้อยินดีจ่ายถ้ามั่นใจว่าสินค้าที่ได้รับมีคุณภาพสูง แต่ราคาตลาดนี้ทำให้เจ้าของสินค้าเดิมที่ทราบว่าสินค้าตัวเองมีคุณภาพต่ำ ยินดีที่จะขายมากกว่าเจ้าของสินค้าคุณภาพสูง ทำให้มีสินค้าคุณภาพต่ำมาขายมากกว่าคุณภาพสูง สถานการณ์นี้ทำให้เกิดความไม่มีประสิทธิภาพแบบปาเรโต เพราะผู้ซื้อยินดีซื้อสินค้าคุณภาพสูงที่ผู้ขายยินดีขาย แต่การซื้อขายนี้ไม่เกิดขึ้นเนื่องจากสารสนเทศที่ไม่สมมาตร
ประยุกต์

เศรษฐศาสตร์จุลภาคประยุกต์ (อังกฤษ: Applied Microeconomics) เป็นคำเรียกรวมๆ ที่หมายถึงการนำหลักเศรษฐศาสตร์จุลภาคมาประยุกต์เพื่อศึกษาหัวข้อเป็นการเฉพาะเจาะจง เช่น เศรษฐศาสตร์แรงงาน เศรษฐศาสตร์สุขภาพ เศรษฐศาสตร์การศึกษา เศรษฐศาสตร์อุตสาหกรรม นิติเศรษฐศาสตร์ เป็นต้น การศึกษาในหัวข้อเหล่านี้มักนำแนวคิดพื้นฐานของเศรษฐศาสตร์จุลภาค เช่น กลไกราคา อุปสงค์และอุปทาน มาศึกษาหัวข้อเจาะจงทั้งในเชิงทฤษฎีและเชิงประจักษ์
แผนภูมิเส้นแสดงอุปสงค์และอุปทานที่พบเห็นทั่วไป ให้แกนตั้งแสดงราคาและแกนนอนแสดงปริมาณสินค้า เส้นอุปสงค์ (สีแดง) มีลักษณะลาดลง ในขณะที่เส้นอุปทาน (สีน้ำเงิน) ชันขึ้น จุดตัดของเส้นอุปสงค์และเส้นอุปทาน เป็นจุดดุลยภาพของตลาด ที่ราคาดุลยภาพ P* และปริมาณดุลยภาพ Q*